पाएं अपने शहर की ताज़ा ख़बरें और फ्री ई-पेपरडाउनलोड करें
शहीद बाबा अजीत सिंह जुझार सिंह मेमोरियल कॉलेज आफ फार्मेसी, बेला रोपड़ के डायरेक्टर डॉ. सैलेश शर्मा ने स्टाफ मेंबर और विद्यार्थियों व उनके पारिवारिक सदस्यों को कोरोना वायरस से बचाव के लिए वैक्सीन लगवाने की अपील की है। उन्होंने ऑनलाइन व ऑफलाइन संबोधित करते हुए वैक्सीन के फायदे के बारे में लोगों को जागरूक किया और वैक्सीन के बारे फैलाए जा रहे कुप्रचार को भी नकारा। उन्होंने कहा कि फार्मेसी पेशे में होने के कारण उनको पता है कि एक वैक्सीन की खोज आसान काम नहीं है। इसकी खोज फार्मासिस्ट और बायोटेक्नोलाॅजिस्टों की मेहनत का ही नतीजा है। उन्होंने कहा कि जिले का सबसे बड़ा फार्मेसी कॉलेज होने के चलते उन्होंने सभी विद्यार्थियों और नागरिकों को अपील की कि यह हमारा फर्ज बनता है कि वैक्सीन के प्रति हम सभी को जागरूक करें। उन्होंने बताया कि वैक्सीन लगवाने के बाद भी हमें कोविड के नियमों की पालना करते रहना चाहिए और दूरी बना कर रखनी चाहिए। उन्होंने कुछ घरेलू इलाज साझा करते कहा कि हमें गर्म पानी का प्रयोग करते रहना चाहिए और दूध के साथ कच्ची हल्दी का प्रयोग करनी चाहिए और रोजाना सुबह सैर और योगा करना चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn